
Η χορωδία της Κοινο_Τοπίας συμμετείχε στην εκδήλωση 
για το άναμμα του Χριστουγεννιάτικου δένδρου
Η χορωδία της Εταιρείας Κοινωνικής Δράσης και Πολιτισμού Κοινο_Τοπία www.koinotopia.gr την Τρίτη 14 Δεκεμβρίου συμμετείχε στην εκδήλωση για το άναμμα του Χριστουγεννιάτικου δένδρου που διοργάνωσε ο Πολιτιστικός Οργανισμός Δήμου Πατρέων – Δημοτική Βιβλιοθήκη στην πλατεία Β. Γεωργίου Α΄.
Μαζί με τη χορωδία της Κοινο_Τοπίας μελωδίες σκόρπισαν η χορωδία του Χορευτικού τμήματος του Δήμου Πατρέων υπό τη διεύθυνση της Δήμητρας Αψώματου, το φωνητικό σύνολο Πάτρας VOCAL υπό τη διεύθυνση της Κατερίνας Πολυμενάκου, η χορωδία Λευκαδίων “SANTA MAURA” υπό τη διεύθυνση της Δήμητρας Αψώματου, το σωματείο χορωδία ΑΝΤΗΧΩ υπό τη διεύθυνση της Μαρίας Ρέντη, η ορχήστρα τζαζ της Δημοτικής Μουσικής υπό τη διεύθυνση του Χρήστου Λούκα και το Μπαλέτο του ΔΗ.ΠΕ.ΘΕ. Πάτρας.
Ο σύλλογος «Κοινο_Τοπία», που ασχολείται με το περιβάλλον, την ποιότητα ζωής, τα ανθρώπινα δικαιώματα, την κοινωνική αλληλεγγύη και τον πολιτισμό, παρουσίασε παρουσία πλήθους συμπολιτών παραδοσιακά κάλαντα Χριστουγέννων και συγκεκριμένα Βυζαντινά Κάλαντα, Κρητικά Κάλαντα, Μοραΐτικα Κάλαντα, Κυκλαδίτικα Κάλαντα, Των Χριστουγέννων καμπάνες, Ω Χαρμόσυνα, Ω Πανάμωμε. Τη διεύθυνση της χορωδίας είχε η υψίφωνος Λίνα Γερονίκου. 
Στη χορωδία συμμετέχουν Αθανασίου Μαριάννα, Αναστασόπουλος Νίκος, Βελλο- πούλου Αναστασία, Βελλοπούλου Φωτεινή, Δημητρακοπούλου Όλγα, Δημητρόπουλος Βασίλης, Δημοπούλου Ελένη, Θεοφιλάτου Κέλλυ, Θεοχάρους Αίγλη, Καρακωνσταντή Χριστίνα, Κασπίρη Μέτη, Λαζανά Φρόσω, Μακρή Μαίρη, Μαστραντωνάκη Γεωργία, Μαυροπούλου Χριστίνα, Μητροπούλου Γεωργία, Νικολοπούλου Ζέτα, Νικολού Χριστίνα, Πλέγα Μαρία, Ραβαζούλα Παναγιώτα, Ρόδη Ιωάννα, Rosso Misel, Στεφανοπούλου Σωτηρία, Στεφάτου Γωγώ, Τζόλα Ειρήνη, Τρίγκα Λίτσα, Χασαπόπουλος Γιάννης, Χασαποπούλου Καίτη. 

Η χορωδία της Κοινο_Τοπίας η οποία μπήκε στο όγδοο χρόνο λειτουργίας της είναι ένα σύνολο αποτελούμενο από 30 περίπου χορωδούς που έχουν ως στόχο τη συμμετοχή σε πολλαπλά επίπεδα πολιτιστικής και κοινωνικής προσφοράς στην πόλη της Πάτρας αλλά και πέραν αυτής. Για όσους θα ήθελαν να δοκιμάσουν τις φωνητικές τους ικανότητες και να προσθέσουν τη λαλιά τους στον όμορφο κόσμο των ασμάτων δεν έχουν παρά να καλέσουν στο 6973.250426 και να ενημερωθούν για τη συμμετοχή τους στη Χορωδία. 

